‏יום רביעי ט"ו שבט תשע"ה

‏04 פברואר 2015

לרכזי התקשוב, שלום!

היערכות לתרגיל "למידה מרחוק" בשעת חירום

הנחיות לקראת התרגיל

לקראת ביצוע תרגיל "למידה מרחוק" בשעת חירום והיערכות בתי הספר להתנסות בתרגיל, נבקש לעדכן על מהלך התרגיל במחוז דרום.

**מהלך ראשון** – **שבוע היערכות**, יתקיים בשבוע שבין כו' בשבט עד א' באדר תשע"ה, 15-20 בפברואר 2015, ומיועד להיערכות מורי בתי הספר בכל שכבות הגיל. בשבוע זה המורים יבחרו פעילות לימודית מתוקשבת מתוך [התוכן הדיגיטאלי](http://gadol.edu.gov.il/Pages/default.aspx) המופיע ב"ענן החינוכי" של משרד החינוך, ויפרסמו אותה במרחב הלמידה הכיתתי שבפורטל בית הספר.

* **השנה תוצע לראשונה פעילות בלמידה סינכרונית לתלמידי חטיבות הביניים והחטיבה העליונה. מספר בתי הספר שיוכלו לקחת חלק בפעילות זו, מצומצם!**
* לכן, בתי ספר על-יסודיים (כולל חטיבות ביניים) המעוניינים להשתתף בפעילויות למידה אלו בשעת חירום, מוזמנים לפנות למפקחות התקשוב במחוז, לפי הפרטים בהמשך.
* **חוזר מפורט ובו מגוון הפעילויות ודרכי ההפעלה יפורסם בסמוך למועד ההיערכות לתרגיל.**
* בתי ספר שלא ייקחו חלק בפעילות הנ"ל, יפעלו בהתאם לנהלי בחירת פעילות לימודית מתוקשבת ופרסומה במרחב הכיתתי בפורטל הבית ספרי.

עם סיום ההיערכות הבית ספרית ידווח רכז התקשוב למחוז באמצעות [טופס מקוון היערכות](https://docs.google.com/forms/d/1wb5ka4-6TN1LF3CvkoOJRs4sSmmvzGt4Xck5SE3puoI/viewform)

**מהלך שני – ביצוע התרגיל**

מועד התרגיל ללמידה בחירום שנקבע למחוז דרום:

***יום רביעי ו' באדר תשע"ה, 25 בפברואר 2015***

**התרגיל יתחיל עם סיום הלימודים, ויסתיים לכל המאוחר בשעה 22:00.**

במהלך התרגיל יקיימו מחנכי הכיתות שיח מקוון משותף עם התלמידים במרחבי הכיתות בפורטל הבית ספרי, סביב הפעילות המתוקשבת שנבחרה על ידם.

בתום התרגיל ידווח רכז התקשוב למחוז באמצעות [טופס מקוון](https://docs.google.com/forms/d/1xH8MZ0y5Fjo0MKH-_nddCyEnvn6EU1qAg6TZ2kjuHXo/viewform) **ביצוע לאחר התרגיל**.

**הערה: חובת השתתפות בתרגיל חלה על כל בתי הספר במחוז**

בברכה,

צביה שמוקלר אורלי ז"ק

מפקחת תקשוב מפקחת תקשוב

[zviasmu@EDUCATION.GOV.IL](mailto:zviasmu@EDUCATION.GOV.IL) [orlyzak@education.gov.il](mailto:orlyzak@education.gov.il)